text: Helle i selfies i Horsens 
  30 maj 2015 kl. 11.17
  Statsminister Helle Thorning-Schmidt var en populær kvinde i Horsens og var mål for en del selfies, som hun gerne hjalp med
  
  - Skal jeg hjælpe dig, spurgte Helle Thorning-Schmidt (S), da en kvinde bad om en selfie sammen med statsministeren men ikke kunne finde ud af sin mobiltelefon.
  Statsministerens selfie med den amerikanske præsident Barack Obama 
  og Storbritanniens premierminister David Cameron ved Nelson Mandelas mindehøjtidelighed gik verden rundt i 2013, da en AFP-fotograf fangede øjeblikket. Mange var forargede dengang.
  Hun - statsministeren vel at mærke - var i Horsens for at dele roser ud til folk på gågaden. Men det blev også til et stort kram til byens socialdemokratiske borgmester, der selvfølgelig gerne ser Helle Thorning-Schmidt fortsætte som Danmarks politiske leder.
  Helle Thorning-Schmidt er kendt for at lave selfies, så selvfølgelig skulle Horsens-borgerne da også have en... http://t.co/3K1sezjMsv
  
  
  
  
  